– Хаця выклік быў не тэрміновы, – уключаецца ў размову фельчар Аляксандр Шалаеў, – Вольга выклікала “хуткую” са скаргамі на дрыжыкі, слабасць, тэмпературу. З такімі сімптомамі дакладны дыягназ паставіць складана. Вольга расказала, што гэтыя сімптомы з’явіліся пасля ўвядзення лекаў. Тады стала зразумела, што гэта рэакцыя на прэпарат. А пасля Вольга пачала абмякаць, ведаеце, быццам выключаюць святло: яна станавілася млявай, бледнай. Я сцяміў, што трэба дапамога.